கேள்வி: கூடநாணல் - இதிகாசத்தொடர்பு பற்றி விளக்கவும்.
பதில்: பஞ்சபாண்டவர்கள் வனவாசம் சென்று மீண்டும் அவர்கள் ஒருவரையொருவர் கண்ட இடம் கண்டமங்கலம் என்றும் கூடியது கூடநாணலில் என்றும் முன்னோர்களின் கர்ணபரம்பரைச் செய்தி உள்ளது.
கேள்வி: கூடநாணல் - மக்கள் பற்றி தகவல் சொல்.
பதில்: இந்துக்களே பெரும்பான்மையும் வசிக்கிறார்கள். விவசாயம் இவ்வூர் மக்களின் அடிப்படை வாழ்வாதாரமாக உள்ளது. நெல், கரும்பு, வாழை முதலானவை சாகுபடி செய்யப்படுகின்றன.
கேள்வி: கூடநாணல் - ஊர்த்திருவிழாக்கள் பற்றி விளக்கவும்.
பதில்: * காமன் பண்டிகை (விழா) இன்றும் இவ்வூரில் காமன்திருவிழாவாகக் கொண்டாடப்பட்டு வருகிறது. ஒவ்வொரு வருடமும் மாசிமாதம் வளர்பிறையின் மூன்றாம் திதியாகிய திருதியையில் கால்கோள் இடப்படுகிறது. பௌர்ணமியன்று சிவன் காமனை எரித்த கதை ஊர்மக்களால் நாடகமாக நடிக்கப்படுகிறது. இந்நாடகத்தில் ஆண்கள் மட்டுமே நடிக்கும் வழக்கம் உள்ளது. நாடகத்தின் முடிவில் மன்மதன் எரிக்கப்பட்ட பிறகு அனைவரும் குளித்துவிட்டே வீட்டிற்குச் செல்லும் வழக்கம் உள்ளது. அன்றிலிருந்து மூன்றாம்நாள் கலைநிகழ்ச்சிகளுடன் விழா நிறைவடைகிறது. * தமிழ்வருடப்பிறப்பாகிய சித்திரை ஒன்றாம் நாள் ஊரில் நல்லேர் கட்டுவது மரபாக உள்ளது. * கார்நெல்லும், சம்பாநெல்லும் விளையும் பருவத்தில் அறுவடைக்கு முன்பாக ஒரு நல்ல நாளில் விளைந்த கதிரை அறுத்து, குத்தி அரிசியாக்கிப் பொங்கலிட்டு வழிபாடு நடத்துவது வழக்கமாக உள்ளது. கார்போகத்தில் புரட்டாசி முதல் சனிக்கிழமை அன்று புத்தரிசி சோறு உண்பது வழக்கமாக உள்ளது. சம்பாபோகத்தில் விளையும் நெல்லில் பொங்கலன்று புத்தரிசி பொங்கல் வைப்பதுவும் வழக்கமாக இருந்துவருகிறது.